Kääpiöplaneetta

Kääpiöplaneetta on Aurinkoa kiertävä kappale, joka on riittävän suuri, että sen oma painovoima riittää muokkaamaan kappaleen suunnilleen pallonmuotoiseksi. Kääpiöplaneetat eroavat planeetoista siten, että niiden kiertoratojen läheisyydessä voi liikkua muitakin merkittävän kokoisia kappaleita. Kansainvälinen tähtitieteellinen unioni (IAU) otti tämän määritelmän käyttöön 24. elokuuta 2006. Nykyisiä kääpiöplaneettoja ovat Ceres, Eris, Haumea, Makemake ja Pluto. Kääpiöplaneettaa ei pidä sekoittaa pikkuplaneettaan.

pienoiskuva|Euler-kaavio IAU:n käyttämästä ryhmittelystä Aurinkokunnan kappaleille.

Cereksen lisäksi myös suurimmat asteroidit saattavat täyttää IAU:n vaatimukset kääpiöplaneetoiksi, kuten Vesta ja Pallas, jotka ovat lähes pyöreitä ja joita pidettiin vielä planeettoina ennen vuotta 1850. Joidenkin tähtitieteilijöiden mukaan kääpiöplaneettoja on uuden määritelmän mukaan yli 53, eli kääpiöplaneetan kokorajoitusta pitäisi mahdollisesti vielä täsmentää. Kuiperin vyöhykkeellä arvioidaan olevan vielä useita, mutta kauempana on luultavavasti vielä huomattavasti enemmän. Monet kohteista voivat kuitenkin olla huokoisia tai koostua jäästä, jolloin niiden tiheys voi olla pieni niiden koosta huolimatta.

Kansainvälisen tähtitieteellisen unionin virallisesti hyväksymien lisäksi myös eräisiin muihin viitataan yleisesti kääpiöplaneettoina tai mahdollisina kääpiöplaneettoina. Useita transneptunisia kohteita kutsutaan yleisesti kääpiöplaneetoiksi. Vuonna 2019 ehdotettiin 36 mahdollisen kääpiöplaneetan uudelleen luokittelua. Esimerkiksi Nasa kutsui 225088 Gonggongia (2007 OR10) kääpiöplaneetaksi ennen sen nimeämistä. IAU kutsui Quaoaria kääpiöplaneetaksi vuosien 2022–2023 raportissaan.

Mike Brownin luettelossa (9. huhtikuuta 2025) kymmenen kohdetta on "lähes varmasti" kääpiöplaneettoja ja 17 kohdetta on "hyvin todennäköisesti" kääpiöplaneettoja.

IAU lisäsi vuonna 2008 plutoidien alaryhmän määrittelyn kääpiöplaneettoihin: nämä ovat kääpiöplaneettoja, jotka ovat kauempana Auringosta kuin Neptunus. Ceres ei ole plutoidi, koska se on asteroidivyöhykkeellä.

pienoiskuva|Todennäköisten kääpiöplaneettojen suhteellisten tiheyksien ja albedojen vertailu.
pienoiskuva|Mahdollisen kääpiöplaneetan 28978 Ixionin todellisen läpimitan määrittäminen. Todellinen läpimitta riippuu sen albedosta, eli sen heijastaman valon määrästä. Enemmän heijastava kohde voi olla pienempi kuin vähemmän heijastava kohde.

 Nykyiset kääpiöplaneetat 
Vuodesta 2008 lähtien viisi aurinkokunnan kohdetta on luokiteltu kääpiöplaneetoiksi. Kolme näistä, Ceres, Eris ja Pluto luokiteltiin kääpiöplaneetoiksi jo alun perin vuonna 2006. Makemake ja Haumea saivat luokituksen vuonna 2008. On todennäköistä, että luokkaan lisätään uusia jäseniä lähitulevaisuudessa. IAU on lisäksi luokitellut mm. Pluton ja Makemaken plutoideiksi.
Ceres 20px – Löydettiin 1. tammikuuta 1801 (eli 45 vuotta ennen Neptunuksen löytämistä). Pidettiin planeettana puoli vuosisataa, kunnes se uudelleenluokiteltiin asteroidiksi. Luokitus muutettiin kääpiöplaneetaksi 13. syyskuuta 2006.
Pluto 17px – Löydettiin 18. helmikuuta 1930. Pidettiin planeettana 76 vuotta, kunnes uudelleenluokiteltiin kääpiöplaneetaksi 24. elokuuta 2006.
Eris – Löydettiin 5. tammikuuta 2005. Kutsuttiin mediassa "kymmenenneksi planeetaksi", ja hyväksyttiin kääpiöplaneetaksi 13. syyskuuta 2006.
Makemake – Löydettiin 31. maaliskuuta 2005, ja hyväksyttiin kääpiöplaneetaksi 11. heinäkuuta 2008.
Haumea – Löydettiin 28. joulukuuta 2004, ja hyväksyttiin kääpiöplaneetaksi 17. syyskuuta 2008.

Kääpiöplaneetoista kahta on tutkittu luotaimilla. Vuonna 2015 NASAn Dawn saavutti Ceresin ja New Horizons Pluton. Ennen matkaansa Cerekselle Dawn-luotain tutki ja kiersi potentiaalista kääpiöplaneettaa, Vestaa, vuosina 2011–2012.

Lähes varmasti kääpiöplaneettoja ovat myös 90377 Sedna, 90482 Orcus, Quaoar, 225088 Gonggong (2007 OR10), 307261 Máni (2002 MS4) ja 120347 Salacia.

Tietoa kääpiöplaneetoistaNimiAurinkokunnanalueKuvaKiertoradansäde (AU)Kiertoaika(vuotta)Kiertonopeus (km/s)Inklinaatio (°)EksentrisyysPlanetaarinen diskriminantti Ceres Asteroidivyöhyke 80px|1 Ceres 2,77 4,60 17,882 10,59 0,080 0,33 Pluto Kuiperin vyöhyke 80px|134 340 Pluto 39,48 248,09 4,666 17,14 0,249 0,077 Haumea Kuiperin vyöhyke 80px|136 108 Haumea 43,34 285,4 4,484 28,19 0,189 ? Makemake Kuiperin vyöhyke 80px|136 472 Makemake 45,79 309,9 4,419 28,96 0,159 ? Eris Hajanainen kiekko 80px|136 199 Eris 67,67 557 3,436 44,19 0,442 0,10

 Katso myös 
Pikkuplaneetta
Plutoidi
Planeetan määritelmä
Mesoplaneetta
Alimaa

 Lähteet 
 http://www.iau2006.org/mirror/www.iau.org/iau0601/iau0601_release.html
 http://www.newscientistspace.com/article.ns?id=dn9761&feedId=online-news_rss20F53
 http://www.space.com/scienceastronomy/060816_planet_definition.html

Viitteet

*
Luokka:Seulonnan keskeiset artikkelit